Senzacija! Juniori Dinama su otkinuli bod Manchester Cityju

Juniori Dinama uspjeli su uzeti bod na teškom gostovanju kod Cityja (2-2) u drugom kolu Lige prvaka. Golove za Engleze zabijali su Doyle i Bernabe, dok je heroj Dinama ovaj put bio Šipoš s dva gola...

<p>Nakon pobjede protiv<strong> Atalante </strong>(1-0), juniori <strong>Dinama</strong> napravili su još jedan fantastičan rezultat u ovogodišnjem izdanju<strong> Lige prvaka mladih</strong>. 'Modra' mlađarija otkinula je bod snažnom<strong> Manchester Cityju n</strong>a krilima fantastičnog Leona Šipoša koji ih je dva puta vraćao iz zaostatka i na kraju im donio bod zlata vrijedan.</p><p>City je poveo već u 18. minuti golom Doylea. Englezi su imali apsolutnu dominaciju u prvom dijelu, a onda ih je dočekao šok u 27. minuti kada je Šipoš izjednačio. </p><p>Činilo se da će to poremetiti Engleze, no nije. Nastavili su ispaljivati dalekometne bacače prema Josipoviću, a mrežu su zatresli krajem prvog dijela kada je Bernabe pogodio. </p><p>City je pred kraj stao na kočnicu i prepustio Dinamu inicijativu misleći kako je utakmica gotova i pobjeda njihova, ali oni su zaboravili da je Šipoš prava osica u kaznenom prostoru. On je u 80. minuti zabio svoj drugi gol za 2-2 i donio Dinamu veliki bod. </p><p>Koliko je ova utakmica značila Cityju, govori podatak da se nisu udostojili organizirati prijenos utakmice na svom YouTubeu kanalu, a o samoj utakmici nije bilo ni govora na njihovoj službenoj Facebook stranici i Twitter računu. Do prijenosa je bilo nemoguće doći jer ga zapravo nije ni bilo. </p><p>City je ispaljivao svu artiljeriju prema Josipoviću, a kraju su skupili 15 udaraca prema golu, dok je Dinamo ima četiri, a od toga su dva bila zlatna...</p><p>Dinamo je tako ostao na drugom mjestu u skupini i nakon drugog kola u Ligi prvaka. Imaju četiri boda uz gol razliku 3-2, dok je City na prvom mjestu zbog gol razlike od 5-3. U drugom susretu ove skupine Atalanta i Šahtar odigrali su 2-2...</p><p> </p>